**КОМИ РЕСПУБЛИКАСА ЛИЦЕНЗИЯ СЛУЖБАЛÖН ТШÖКТÖД**

**Бюджетö лишнöй мынтöм (перйöм) мынтöмъяс, сы кузя пеня да штрап бергöдöм кузя, мыйлöн администратируйтöмыс сетöма Россия Федерацияса законодательство да Коми Республикаса законодательство серти Службалы, государственнöй услуга сетан административнöй регламент вынсьöдöм йылысь**

Россия Федерацияса 1998.07.31 лунся 145-ФЗ №-а бюджет кодекс, «2009 во вылö Коми Республикаса республиканскöй бюджет йылысь» Коми Республикаса 2008.11.18 лунся 110-РЗ №-а Оланпас серти да «Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок йылысь» Коми Республикаса Правительстволысь 2009.02.12 лунся 24 №-а шуöм збыльмöдöм могысь шуа:

1. Вынсьöдны Бюджетö лишнöй мынтöм (перйöм) мынтöмъяс, сы кузя пеня да штрап бергöдöм кузя, мыйлöн администратируйтöмыс сетöма Россия Федерацияса законодательство да Коми Республикаса законодательство серти Службалы, государственнöй услуга сетанадминистративнöй регламентсодтöдын индöм серти.

2. Тайö Тшöктöдсö олöмö пöртöм бöрся видзöда ачым.

Юрнуöдысь С.А.Усачёв

Сыктывкар

2009 вося йирым тöлысь 19 лун

79-0 №

ВЫНСЬÖДÖМА

Коми Республикаса лицензия службалöн

2009 во йирым тöлысь «19» лунся 79-0 №-а тшöктöдöн

**БЮДЖЕТÖ ЛИШНÖЙ МЫНТÖМ (ПЕРЙÖМ) МЫНТÖМЪЯС, СЫ КУЗЯ ПЕНЯ ДА ШТРАП БЕРГÖДÖМ КУЗЯ, МЫЙЛÖН АДМИНИСТРАТИРУЙТÖМЫС СЕТÖМА РОССИЯ ФЕДЕРАЦИЯСА ЗАКОНОДАТЕЛЬСТВО ДА КОМИ РЕСПУБЛИКАСА ЗАКОНОДАТЕЛЬСТВО СЕРТИ СЛУЖБАЛЫ, ГОСУДАРСТВЕННÖЙ УСЛУГА СЕТАН АДМИНИСТРАТИВНÖЙ РЕГЛАМЕНТ**

**1. Панас**

1.1. Бюджетö лишнöй мынтöм (перйöм) мынтöмъяс, сы кузя пеня да штрап бергöдöм кузя, мыйлöн администратируйтöмыс сетöма Россия Федерацияса законодательство да Коми Республикаса законодательство серти Службалы, государственнöй услуга сетанадминистративнöй регламент(водзö — Регламент) урчитö Коми Республикаса лицензия службалысь (водзö – Служба) вöчöмторъяслысь (административнöй процедураяслысь) кадколастсö да мунанногсö, сылöн тэчас юкöдувъяс да чина йöз костын уджалан пöрадок, а сiдзжö торъя морт да юридическöй кывкутысьяс (водзö – шыöдчысьяс) государственнöй власьт мукöд органкöд бюджетö лишнöй мынтöм (перйöм) мынтöмъяс, сы кузя пеня да штрап бергöдöм кузя государственнöй услуга (водзö – государственнöй услуга) сетiгöн öтув уджалан пöрадок.

1.2. Государственнöй услугасö вöчö Служба.

1.3. Государственнöй услуга сетiгöн шыöдчысьяслöн документъясын юöръяс видлалöм, лöсялана решениеяс примитöм могысь Служба öтув уджалö:

- Коми Республикаын Федеральнöй казначействоса веськöдланiнкöд (водзö КР-ын ФКВ).

1.4. Государственнöй услуга сетсьö та серти:

Россия Федерацияса вот кодекс (медводдза юкöн) 1998.07.31 лунся 146-ФЗ №-а Федеральнöй оланпас («РФ законодательстволöн собрание», 1998.08.03, 31 №, 3824 ст.);

Россия Федерацияса бюджет кодекс 1998.07.31 лунся 145-ФЗ №-а Федеральнöй оланпас («РФ законодательстволöн собрание», 1998.08.03., 31 №, 3823 ст.);

Россия Федерацияса арбитражнöй процессуальнöй кодекс 2002.07.24 лунся 95-ФЗ №-а Федеральнöй оланпас («РФ законодательстволöн собрание», 2002.07.29, 30 №, 3012 ст.);

Россия Федерацияса гражданскöй процессуальнöй кодекс 2002.11.14 лунся 138-ФЗ №-а Федеральнöй оланпас («РФ законодательстволöн собрание», 2002.11.18, 46 №, 4532 ст.);

«Россия Федерацияса гражданалысь шыöдчöмъяс видлалан пöрадок йылысь» 2006.05.02 лунся 59-ФЗ №-а Федеральнöй оланпас («РФ законодательстволöн собрание», 2006.05.08., 19 №, 2060 ст.);

«2009 во вылö да 2010 да 2011 воясса планöвöй кадколаст вылö федеральнöй бюджет йылысь» 2008.11.24 лунся 204-ФЗ №-а Федеральнöй оланпас («Российскöй газет», 242 №, 2008.11.26);

 «Гражданалысь правояс да вöля торкысь вöчöмторъяс да решениеяс ёрдö обжалуйтöм йылысь» 1993.04.27 лунся 4866-1 №-а Россия Федерацияса оланпас («Российскöй газет», 89 №, 1993.05.12);

«Россия Федерацияын безналичнöй рöштшöтъяс йылысь» Россияса Шöр Банклöн 2002.10.03 лунся 2-П №-а положение («Россияса Банклöн вестник», 74 №, 2002.12.28);

«Россия Федерацияса бюджет системаö вот, öктас да мукöд мынтöм вуджöдöм вылö рöштшöт документъяслöн полеясын юöр пасъян правилöяс вынсьöдöм йылысь» Россия Федерацияса сьöм овмöс министерстволöн 2004.11.24 лунся 106н №-а тшöктöд («Российскöй газет», 282 №, 2004.12.21);

 «Россия Федерацияса бюджет классификацияöн вöдитчан пöрадок йылысь пасйöдъяс вынсьöдöм йылысь» Россия Федерацияса сьöм овмöс министерстволöн 2008.12.25 лунся 145н №-а тшöктöд («Финансöвöй газет», 5 №, 2009.01.29);

 «Коми Республикаын алкоголя юантор торйöн вузалöм вылö лицензия сетöмысь öктас йылысь» Коми Республикаса 2005.12.07 лунся 136-РЗ №-а оланпас («Республика», 2005.12.13, 230 №);

«2009 во вылö Коми Республикаса республиканскöй бюджет йылысь» Коми Республикаса 2008.11.18 лунся 110-РЗ №-а оланпас («Республика», 217-218 №, 2008.11.25);

«Коми Республикаса лицензия служба йылысь» Коми Республикаса Юралысьлöн 2009.07.28 лунся 80 №-а Индöд («Коми Республикаса государственнöй власьт органъяслöн индöд-тшöктöмъяс», 2009.08.14, 26 №, 470 ст.);

«Коми Республикаса лицензия службалöн удж йылысь положение вынсьöдöм йылысь» Коми Республикаса Правительстволöн 2009.07.27 лунся 224 №-а шуöм («Коми Республикаса государственнöй власьт органъяслöн индöд-тшöктöмъяс», 2009.08.14, 26 №, 4705 ст.);

Россия Федерацияса да Коми Республикаса мукöд нормативнöй правовöй акт, мыйяс регламентируйтöны бюджетö мынтöмъяс администратируйтан юкöнын да тайö Регламентын правоотношениеяс.

1.5. Государственнöй услуга сетан бöртасöн лоöны:

- лишнöй мынтöм бергöдöм йылысь решение либö лишнöй мынтöм бергöдны öткажитöм йылысь юöртöм.

1.6. Государственнöй услуга босьтысьясöн лоöны торъя йöз да юридическöй кывкутысьяс, кодъяс шыöдчисны Службаö бюджетö лишнöй мынтöм (перйöм) мынтöмъяс бергöдöм йылысь шыöдчöмöн.

**2. Государственнöй услуга сетан пöрадок дорö корöмъяс**

2.1. Государственнöй услуга сетсьö дон босьттöг.

2.2. Государственнöй услуга сетан правилöяс йылысь юöртан пöрадок.

2.2.1. Служба йылысь юöр:

Службалöн инпас да пошта инпас: 167983, Коми Республика, Сыктывкар, Интернациональнöй улича, 108 к.

Шыöдчöмъяс ыстöм вылö электроннöй инпас:

E-mail: lic@rkomi.ru.

Службалöн официальнöй сайт: <http://www.lic.rkomi.ru>

Службалöн уджаланног:

Выльлун – четверг 8.45-сянь – 18.00-öдз

Пекнича 9.00-сянь – 17.00-öдз

Пажын 13.00-сянь – 14.00-öдз

Субöта-вежалун шойччан лунъяс

Службалöн уна канала телефонъяс:

(8212) 24-24-92, 24-62-39, 24-35-90, факс 20-40-92.

2.2.2. Государственнöй услуга збыльмöдан, сы лыдын государственнöй услуга збыльмöдöмлöн мунанног йылысь юöр шыöдчысь вермö босьтны:

веськыда Службаын;

шыöдчысьяслöн гижöда шыöдчöмъяс серти;

телефон да факсимильнöй связь средствояс, электроннöй пошта пыр, мый пасйöма 2.2.1. пунктын.

2.2.3. <http://www.lic.rkomi.ru> «Öтуввез» везын Службаса официальнöй сайтын меститчö тайö административнöй регламентлöн 2.2.1.-2.2.2. пунктъясын пасйöм юöр.

2.3. Государственнöй услуга сетан кадколаст.

2.3.1. Государственнöй услуга сетан кадколаст оз вермы лоны унджык 30 календарнöй лунысь.

2.3.2. Государственнöй услуга збыльмöдöм вылö колана торъя административнöй процедураяс нуöдан кадколастъяссö пасйöма тайö административнöй регламентлöн 3 юкöдса лöсялана пунктъясын.

2.4. Государственнöй услуга сетöм сувтöдöм либö государственнöй услуга сетны öткажитан подувъяслöн лыддьöг.

2.4.1. Государственнöй услуга збыльмöдöм сувтöдан подувъяссö Россия Федерацияса законодательствоöн абу урчитöма.

2.4.2. Государственнöй услуга збыльмöдöмын вермöны öткажитны татшöм подувъяс вылын.

- абу сетöма РФ вот кодексöн урчитöм документъяс;

- шыöдчысь оз лыддьысь сетöм мынтысян документъяслöн мынтысьысьöн;

- шыöдчöм дорö сетöм документъясыс оз лöсявны РФ вот кодекслöн оформитан корöмъяслы;

- сетöм документъясын ылöдана либö ылöса юöр;

- КР-ын ФКВ воöмъяс да мунöмъяс öтувъя реестрысь выпискаын бюджетö сетöм мынтысян документъяс кузя мынтöмъяс воöм йылысь пасйöмъяс абуöсь;

- сетöм мынтысян документъяс серти водзынджык бергöдiсны лишнöй мынтöм;

- законодательствоöн урчитöм бергöдан кадколастыс кольöма (мынтöмсянь куим во кольöм).

2.5. Службаын государственнöй услуга збыльмöдан местаяс дорö корöмъяс.

2.5.1. Государственнöй услуга сетан жыръяслы колö лöсявны Россия Федерацияса законодательствоöн урчитöм корöмъяслы: шыöдчысьясöс да чина йöзöс лöсьыд условиеясöн могмöдöм, сы лыдын вермытöмъяслысь налöн шыöдчöм серти государственнöй услуга збыльмöдан право могмöдöм.

2.5.2. Государственнöй услуга збыльмöдiгöн шыöдчысьясöс могмöдöны лöсьыд условиеясöн, сы лыдын колана ногöн оборудуйтöм примитан, виччысян, юöр босьтан да колана документ гижан жыръяс, Службаса чина йöзлы государственнöй услуга збыльмöдöм вылö лöсялана условиеяс.

Государственнöй услуга збыльмöдан местаясын эмöсь öтув вöдитчанiнъяс (асмогасянiнъяс) да шыöдчысьяслысь вылыс кöлуй видзанiнъяс.

Документъяс сетiгöн да босьтiгöн öчередьын шыöдчысьясöн виччысьöмыс оз вермы лоны 30 минутысь унджык.

2.5.3. Зданиелöн, кöнi меститчöма Служба, пыранiнö öшöдöны табличка, кöнi пасйöны Службалысь Коми Республикаса государственнöй кывъяс вылын нимсö.

2.5.4. Шыöдчысьясöс примитöны Службаса торъя жыръясын, кытчö пасйöны кабинетлысь номер, государственнöй услуга збыльмöдöмысь кывкутысь Службалöн тэчасса юкöдувъяслысь ним, могмöдöны улöсъясöн, пызанъясöн (стойкаясöн). Пызан (стойка) вылын эм гижан бумага да канцелярскöй кöлуй (шарикöвöй ручка).

2.5.5. Шыöдчысьяслöн виччысян местаяс могмöдöны улöсъясöн, лабичьясöн, креслöясöн.

2.5.6. Юöр босьтöм да документъяс оформитöм могысь шыöдчысьясöс могмöдöны местаясöн, кöнi эмöсь улöсъяс, пызанъяс (стойкаяс). Пызан (стойка) вылын эм гижан бумага да канцелярскöй кöлуй (шарикöвöй ручка).

2.5.7. Службаса быд чина мортлысь уджалан местасö колö оборудуйтны персональнöй компьютерöн юöръяслöн колана юöртан базаясö пырöмöн, печатайтан да сканируйтан устройствоясöн.

2.6. Государственнöй услуга босьтöм вылö колана документъяслöн лыддьöг.

Государственнöй услуга босьтöм могысь шыöдчысь сетö Службаö татшöм документъяс:

1) лишнöй мынтöм бергöдöм йылысь шыöдчöм (*2 №-а содтöд*), кöнi пасйöма:

- организациялöн тырвыйö да (либö) дженьыд ним да котыртан да правовöй сикас, сылöн меститчанiн, вот мынтысьлöн пас да учёт вылö сувтöдан помкаяслöн код (ВМП/СПК), банклöн банкса реквизитъяс (банк ним, корреспондентскöй тшöт, БИК, рöштшöт тшöт);

- торъя мортлöн либö ас вылö уджалысьлöн ов, ним да (эм кö) вич, сылöн оланiн, мортöс эскöдысь документлöн пасйöдъяс (серия, номер, кадпас да кодi сетiс), вот мынтысьлöн пас (ВМП), банклöн банкса реквизитъяс (банк ним, корреспондентскöй тшöт, БИК, рöштшöт тшöт);

2) мынтöм эскöдысь мынтысян документъяслöн оригиналъяс. Кор неуна бергöдöма лишнöй мынтöмсö, сэки позьö сетны мынтысян документлысь копияяс.

2.6.2. Тайö Регламентöн абу урчитöм документъяс шыöдчысьяссянь оз позь корны.

**3. Административнöй процедураяс**

Государственнöй услуга сетöмö пырöны татшöм административнöй процедураяс:

- документъяс примитöм да пасйöм;

- документъяслы экспертиза;

- лöсялана решение примитöм;

- «Бергöдöм вылö заявка» электроннöй документ оформитöм;

- примитöм решение йылысь юöртöм шыöдчысьлы ыстöм.

Государственнöй мог збыльмöдан блок-схемасö петкöдлöма тайö административнöй регламент дорö 1 №-а содтöдын.

**3.1. «Документъяс примитöм да пасйöм» административнöй процедура**

3.1.1. «Документъяс примитöм да пасйöм» административнöй процедура заводитчан подувнас лоö: Службаö шыöдчöмöн да тайö Административнöй регламентлöн 2.6.1 п. пасйöм документъясöн шыöдчысьöн шыöдчöм.

3.1.2. Документ комплектсö шыöдчысь сетö ачыс, шыöдчысьöс петкöдлысь либö ыстö пошта пыр пуктöм документ описьöн.

Государственнöй услуга сетöм вылö воöм шыöдчöмсö да документъяссö пасйöны Службаын делопроизводство кузя инструкция серти öтувъя юкöнса специалистъяс воан лунö пасъян номер сетöмöн.

3.1.3. Воöм документъяссö сетöны поступлениеяс учёт да бюджетса сьöм видзöм бöрся видзöдан секторö (водзö – учёт сектор), а кор шыöдчысьлöн эм лицензия делö, сэки воöм документъяссö öтувъя юкöнса специалист сетö учёт секторö шыöдчысьлöн лицензия делööн Службаö шыöдчöм да документъяс воан лунö.

3.1.4. Процедура збыльмöдан медыджыд кадколаст – 1 уджалан лун.

3.1.5. Процедура збыльмöдöмысь кывкутö öтувъя юкöнса специалист.

**3.2. «Документъяслы экспертиза» административнöй процедура**

3.2.1. «Документъяслы экспертиза» административнöй процедура заводитöмлöн подувнас лоö учёт секторö государственнöй услуга босьтöм вылö шыöдчöм воöм.

3.2.2. Учёт секторöн веськöдлысь пасйö шыöдчöмсö да документъяссö, сетö документъяссö экспертиза вылö кывкутысь специалистлы.

3.2.3. Кывкутысь специалист вöчö сетöм документъяслы экспертиза:

- лöсялöны-ö документъясыс законодательстволöн корöмъяслы;

- став-ö документыс тайö Регламентлöн 2.6.1 п. серти;

- збыльöсь-ö документъясыс;

- эм-ö подув лишнöй мынтöм сьöм бергöдöмлы.

3.2.4. Документъяслы экспертиза подув вылын кывкутысь дасьтö

сетöм документъяслöн вына законодательствоса корöмъяслы лöсялöм (лöсявтöм) йылысь кывкöртöд 5 уджалан лунöн учёт секторö документъяс воан лунсянь.

3.2.5. Кывкöртöдсö сетöны видлавны Службаса юрнуöдысьлы.

Кор колö бурмöдны документъяс да Службаса юрнуöдысьлöн резолюция серти учёт секторса кывкутысь специалист дасьтö шыöдчысьлы сетöм документъяс бурмöдöм (сетöм) йылысь юöртан письмö.

 Кор шыöдчысьлöн документъясыс лöсялöны законодательствоса корöмъяслы либö лишнöй мынтöм бергöдöмлы абу подулыс, сэки кывкöртöдыс лыддьыссьö бöръяöн.

Шыöдчысьöн содтöд сетöм документъяссö (тырмытöм да/либö Службаса юöртан письмö серти бурмöдöм) примитöны тайö Регламентлöн 3.1.2. п. урчитöм пöрадок серти да сетöны учёт секторö налöн воан лунö.

3.2.7. Став документ да содтöд сетöм документ видлалöм бöрын учёт секторса кывкутысь вöчысь дасьтö татшöм бöръя кывкöртöдъяс пиысь öтиöс:

- лишнöй мынтöм сьöм бергöдöм йылысь;

- лишнöй мынтöм сьöм бергöдны öткажитöм йылысь.

Бöръя кывкöртöдсö сетöны видлавны Службаса юрнуöдысьлы.

3.2.8. Процедура збыльмöдан медыджыд кадколаст - шыöдчöм да став колана документ босьтан лунсянь 24 календарнöй лун.

**3.3. «Лöсялана решение примитöм» административнöй процедура**

3.3.1. «Лöсялана решение примитöм» процедура заводитчöмлы подулöн лоö: Службаса юрнуöдысьöн видлалöм учёт секторса кывкутысь специалистлöн бöръя кывкöртöд.

3.3.2. Службаса юрнуöдысьöн бöръя кывкöртöд видлалöм бöрын учёт секторса кывкутысь специалист вермö дасьтыны татшöм решениеяс:

- лишнöй мынтöм сьöм бергöдöм йылысь решение (*3№-а содтöд*);

- лишнöй мынтöм сьöм бергöдны öткажитöм йылысь öткажитан помкаяс пасйöмöн письмööн юöртöм.

3.3.3. Лишнöй мынтöм сьöм бергöдöм йылысь решениекöд öттшöтш учёт секторса кывкутысь дасьтö лöсялана решение примитöм йылысь юöртöм.

Дасьтöм решениесö да юöртöмсö сетöны кырымавны Службаса юрнуöдысьлы найöс дасьтан лунö.

3.3.4. Административнöй процедура збыльмöдан медыджыд кадколаст – Службаса юрнуöдысьöн бöръя кывкöртöд кырымалöмсянь 2 уджалан лун.

3.3.5. Службаса юрнуöдысьöн решение да юöртöм кырымалöм бöрын документъяссö сiйö жö лунö сетöны öтувъя юкöнö решениеяс пасйöм, примитöм решение йылысь юöртöм ыстöм могысь.

**3.4. «Бергöдöм вылö заявка» электроннöй документ оформитöм» административнöй процедура**

3.4.1. «Бергöдöм вылö заявка» электроннöй документ оформитöм»административнöй процедуразаводитчöмлы подувнас лоö Службаса юрнуöдысьöн видлалöм лишнöй мынтöм сьöм бергöдöм йылысь решение.

3.4.2. Бергöдöм вылö заявкасö оформитö учёт секторса вöчысь «СЭД» АРМ уджтасса продукт да электроннöй цифраа кырымпас отсöгöн.

3.4.3. Лишнöй мынтöм сьöм бергöдöм вылö заявкаö пырöны татшöм быть юöръяс:

- заявкалöн номер да кадпас;

- шыöдчысьлöн ним;

- шыöдчысьлöн ВМП да СПК;

- банкса реквизитъяс;

- бергöдöм мынтысян документлöн номер да кадпас (кор мынтысян документ кузя сьöмсö вöлi вуджöдöма КР-ын ФКВ тöдтöм поступлениеяс лыдö);

- бергöдан мынтöмлöн мында.

3.4.4. Бергöдöм вылö заявкасö КР-ын ФКВ серверöн збыльмöдны примитöм бöрын учёт секторса кывкутысь специалист печатайтö бумага вылын да сетö кырымавны Службаса юрнуöдысьлы.

3.4.8. Процедура збыльмöдöмлöн медыджыд кадколастыс – лишнöй мынтöм сьöм бергöдöм йылысь решение примитан лунсянь 3 уджалан лун.

**3.5. «Примитöм решение йылысь шыöдчысьлы юöртöм ыстöм» административнöй процедура**

3.5.1. «Примитöм решение йылысь шыöдчысьлы юöртöм ыстöм» административнöй процедура заводитчöмлöн подувнас лоö лишнöй мынтöм сьöм бергöдöм йылысь примитöм решение либö лишнöй мынтöм сьöм бергöдны öткажитöм йылысь юöртöм.

3.5.2. Службаса öтувъя юкöнлöн старшöй специалист Службаöн лöсялана решение примитöм бöрын ыстö шыöдчысьлы лишнöй мынтöм сьöм бергöдöм йылысь примитöм решение йылысь либö лишнöй мынтöм сьöм бергöдны öткажитöм йылысь юöртöм.

3.5.3. 3.5.2. пунктын пасйöм административнöй вöчöмторлöн медыджыд кадколастыс - Службаöн лöсялана решение кырымалан лунсянь 3 уджалан лун.

3.5.4. Административнöй процедуралöн бöртаснас лоöны:

- лишнöй мынтöм сьöм бергöдöм йылысь примитöм решение йылысь юöртöм шыöдчысьлы ыстöм;

- лишнöй мынтöм сьöм бергöдны öткажитöм йылысь юöртöм шыöдчысьлы ыстöм.

3.5.5. Шыöдчысьлы лишнöй мынтöм сьöм бергöдöм йылысь примитöм решение йылысь либö лишнöй мынтöм сьöм бергöдны öткажитöм йылысь юöртöм ыстöм бöрын став документсö сетöны учёт секторö шыöдчысьлы юöртöм ыстан лунö лöсялана номенклатура делö оформитöм могысь.

Кор лицензиатлöн эм лицензияа делö, сэки лишнöй мынтöм бергöдöм (бергöдны öткажитöм) йылысь решениелысь да юöртöмлысь копияяссö учёт секторса специалист вурö лицензияа делöö, мый сэсся делопроизводствоса инструкция серти сетöны Службаса архивö.

**4. Государственнöй услуга збыльмöдöм бöрся видзöдан пöрадок да формаяс**

4.1. Службалöн чина йöзöн тайö административнöй регламентö да мукöд нормативнöй правовöй актö, мыйяс урчитöны государственнöй услуга сетöм дорö корöмъяс, кутчысьöм да збыльмöдöм вöсна, а сiдзжö Службаса кывкутысь йöзöн решениеяс примитöм бöрся быд лун веськыда видзöдö юрнуöдысь.

Öтувъя юкöнса начальник лоö чина мортöн, кодi кывкутö административнöй процедураяс збыльмöдан удж котыртöмысь:

- «Документъяс примитöм да пасйöм»;

- «Примитöм решение йылысь юöртöм шыöдчысьлы ыстöм».

Учёт секторса заведующöйöн лоö чина морт, кодi кывкутö административнöй процедураяс котыртöмысь:

- «Документъяслы экспертиза»;

- «Лöсялана решение примитöм»;

- «Бергöдöм вылö заявка» электроннöй документ оформитöм».

4.2. Государственнöй услуга сетан удж котыртöмысь кывкутысь чина морт быд лун видзöдö специалистъясöн административнöй регламентлöн положениеясö, Россия Федерацияса, Коми Республикаса мукöд нормативнöй правовöй актö кутчысян да збыльмöдан прöверкаяс пыр.

4.2. Государственнöй услуга сетöмлöн тырвыйöлун да качество бöрся планöвöй прöверкаяс нуöдö Службаса юрнуöдысь кварталнас öтчыдысь. Непланöвöй прöверкаяссö Службаса юрнуöдысь нуöдö гражданалöн да юридическöй кывкутысьяслöн шыöдчöмъяс серти.

4.3. Государственнöй услуга сетiгöн примитöм (збыльмöдöм) решениеясысь да вöчöмторъясысь (вöчтöмторъясысь) гражданскöй служащöйяс кывкутöны законодательство серти.

**5. Государственнöй услуга збыльмöдiгöн чина мортлысь вöчöмтор (вöчтöмтор) да примитöм решение обжалуйтан пöрадок**

5.1. Шыöдчысьяслöн эм право ёрдöдз обжалуйтны Службаса юрнуöдысьлы Службаса чина йöзöн вöчöмтор (вöчтöмтор) да государственнöй услуга сетiгöн наöн примитöм решениеяс.

5.2. Ёрдöдз обжалуйтан предметнас лоö тайö административнöй регламентлысь положениеяс торкалöм.

5.3. Ёрдöдз обжалуйтан процедура заводитчан подувнас лоö Службаö ыштысь мортöн Службаса чина йöзлöн вöчöмтор (вöчтöмтор) вылö гижöда норасьöм Службаса юрнуöдысьлы ыстöм.

5.4. Норасьöм видлавны öткажитан подувъяслöн лыддьöг:

1) Норасьöмын абуöсь шыöдчöм ыстысь ыштысь мортлöн ов да пошта инпас, мый серти колö ыстыны вочакывсö.

2) Норасьöмын эмöсь ёрччана либö увтыртана кывъяс, Службаса чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм.

3) Норасьöмсö он вермы лыддьыны.

4) Кор норасьöмын эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи норасьöмын оз вайöдсьыны выль помкаяс либö лоöмторъяс.

5) Норасьöмын абу вайöдöма, мый вылö норасьö.

5.5. Кор норасьöмсö оз видлавны, сэки ыштысь мортлы юöртöны гижöдöн öткажитан помкаяс йылысь.

5.6. Государственнöй услуга сетiгöн збыльмöдöм да примитöм вöчöмторъяс (вöчтöмторъяс) да решениеяс обжалуйтöм кузя шыöдчöм объективнöя да ас кадö видлалöмысь кывкутö шыöдчöм (норасьöм) вылö вочакыв кырымалысь Службаса чина морт.

5.8. Норасьöмсö сетöны Службаса юрнуöдысьлы.

5.9. Норасьöмсö примитöны тайö административнöй регламентлöн 2.2.1 п. пасйöм Службаса инпас серти да уджалан кадö. Норасьöм примитöмысь кывкутö Службалöн öтувъя юкöнлöн консультант.

5.10. Норасьöмсö видлалöны гижöда шыöдчöм пасъян лунсянь 30 календарнöй лунöн.

5.11. Ёрдöдз обжалуйтöмлöн бöртаснас лоö норасьöмын пасйöм юалöмъяс вылö гижöда вочакыв сетöм.

5.12. Кор ыштысь морт чайтöм серти государственнöй услуга збыльмöдiгöн примитöм решениеяс, Службаса чина йöзлöн вöчöмторъяс (вöчтöмторъяс) торкöны сылысь правояс да оланпас серти тöждъяс, ыштысь морт вермö шыöдчыны урчитöм пöрадок серти Коми Республикаса арбитражнöй ёрдö либö лöсялана öтувъя юрисдикцияа ёрдö.

Шыöдчöмсö позьö сетны Коми Республикаса арбитражнöй ёрдö либö лöсялана öтувъя юрисдикцияа ёрдö куим тöлысьöн лунсянь, кор ыштысь мортлы лоис тöдса сылысь правояс да оланпас серти тöждъяс торкöм йылысь.

Тайö Регламент дорö

1 №-а содтöд

БЮДЖЕТÖ ЛИШНÖЙ МЫНТÖМ (ПЕРЙÖМ) МЫНТÖМЪЯС, СЫ КУЗЯ ПЕНЯ ДА ШТРАП БЕРГÖДÖМ КУЗЯ, МЫЙЛÖН АДМИНИСТРАТИРУЙТÖМЫС СЕТÖМА КОМИ РЕСПУБЛИКАСА ЛИЦЕНЗИЯ СЛУЖБАЛЫ, ГОСУДАРСТВЕННÖЙ УСЛУГА

ЗБЫЛЬМÖДIГÖН ВÖЧÖМТОРЪЯС МУНАННОГЛÖН

БЛОК-СХЕМА

|  |
| --- |
| Шыöдчысь - юридическöй кывкутысьяс да торъя йöз  |
| Коми Республикаса лицензия служба лишöй сьöм мынтöм бергöдöм йылысь шыöдчöм пасйöм **Видзöдö öтувъя юкöнса начальник**Процедура збыльмöдан медыджыд кадколаст – 1 уджалан лун |
| Документъяслы экспертиза **Видзöдö поступлениеяс учёт да бюджетса сьöм видзöм бöрся видзöдан секторöн веськöдлысь** Процедура збыльмöдан медыджыд кадколаст:шыöдчöм да став колана документ воан лунсянь 24 календарнöй лун |
| Лишнöй мынтöм сьöм бергöдöм йылысь решение примитöм **Видзöдö учёт секторöн веськöдлысь** Административнöй процедура збыльмöдан медыджыд кадколаст – 2 уджалан лун. | Лишнöй мынтöм сьöм бергöдны öткажитöм йылысь решение примитöм **Видзöдö учёт секторöн веськöдлысь** **А**дминистративнöй процедура збыльмöдан медыджыд кадколаст – 2 уджалан лун. |
| «Бергöдöм вылö заявка» электроннöй документ оформитöм**Видзöдö учёт секторöн веськöдлысь** Процедура збыльмöдан медыджыд кадколаст – решение примитан лунсянь 3 уджалан лун. | Примитöм решение йылысь юöртöм шыöдчысьлы ыстöм **Видзöдö öтувъя юкöнса начальник**Процедура збыльмöдан медыджыд кадколаст – решение примитан лунсянь 3 уджалан лун. |

Тайö Регламент дорö

2 №-а содтöд

|  |
| --- |
| Коми Республикалöн лицензия службасаюрнуöдысьС.А.УсачёвлыЛишнöй (торксьöмöн) мынтöм сьöм бергöдöм вылö шыöдчöм ШЫÖДЧЫСЬ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_юридическöй кывкутысьлöн ним да право боксянь котыртан форма;\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_торъя мортлöн Ов, Ним, Вич, паспорт пасйöдъясКодi меститчöма инпас серти:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Меститчан инпас (устав серти),\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_торъя мортлöн пасъян инпас \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ИНН/КПП\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Банкса реквизитъяс: рöштшöт тшöтлöн № \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Банк ним \_\_\_\_\_\_\_\_\_\_\_\_\_\_ БИК \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Кор.тшöт \_\_\_\_\_\_\_\_\_\_\_\_\_\_\_\_\_\_\_Кора бергöдны лишнöй (торксьöмöн) мынтöм сьöм татшöм мынтысян документъяс кузя:\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_пасйыны мынтысян документлысь сикас (мынтысян поручение, квитанция, чек-ордер), кадпас, мында\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Содтöд: мынтысян документъяслöн оригиналъяс \_\_\_ лист бок вылын.Шыöдчысь \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 200\_ во \_\_\_\_\_\_\_\_\_\_ «\_\_\_» лун (кырымпас) (лицензия сетан органö шыöдчöм сетан кадпас)П.М.  |

|  |  |  |
| --- | --- | --- |
|  |  **Служба Республики Коми по лицензированию** **КОМИ РЕСПУБЛИКАСА ЛИЦЕНЗИЯ СЛУЖБА**  | Тайö Регламент дорö 3 №-а содтöд |
| Интернациональнöй ул., 108 к.,Сыктывкар, 167983ОКПО 51530797, ОГРН 1021100521573,ИНН/КПП 1101482377 / 110101001 | Тел/факс 24-62-39,24-35-90, 24-24-92E-mail: lic@rkomi.ru |

**Лишнöй (торксьöмöн) мынтöм сьöм бергöдöм** **йылысь**

**РЕШЕНИЕ**

\_\_\_\_\_\_\_\_\_\_\_\_№ Кадпас

Сыктывкар

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*пасйöны правовöй подувъяс*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ серти

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 *юридическöй кывкутысьлöн ним*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ шыöдчöм видлалöм бöрын

**Коми Республикаса лицензия служба шуис:**

Бергöдны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Н.В.О.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*инпас*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*паспорт пасйöдъяс (серия) номер сетан кадпас*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*банкса реквизитъяс*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Лишнöй мынтöм сьöм **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Юрнуöдысь С.А.Усачев

**Вудж. Коснырева Е.Г., 23127 пас**